Legend of Haleiiiaiw. 237 



inva hou o uka ; alalia, kii hou o Kumukahi, a nonoi aku penei: "E! kela waa, keia waa, 

 e na mea i lima o ka pola, na"u ka waa liilii." Ae aku o Laenihi. Pela wale no ka hana 

 ana a hiki i ke kii, hoolale ae ana o Laenihi i na waa a pau, e kukulu kii o kela waa keia 

 waa, ma keia ku ana o na kii a pau loa, huli hou o Kumukahi a nonoi hou i na waa, 

 nana na kii. 



Olelo aku o Halemano a me Laenihi : "He jjunahele no oe i ko kaikauhine?" 

 "Ae," pela mai o Kumukahi; "ma ka'u e olelo ai, malaila ia." "Kahea ia hoi ha." Ka- 

 hea o Kumukahi: "E Kamalalawalu e! Hele mai, aia ka a hele mai oe, alalia, loaa kuu 

 milimili." A hiki o Kamalalawalu, olelo houlakoula: "He punahele no auanei oe i ko 

 kaikuahine, ke olelo aku oe e huli aku ke alo mahope, a o ke kua mamua nei?" "Ae." 

 A huli kua aku la o Kamalalawalu, nana aku lakou ma ke kua, aohe puu, aohe kee. A 

 pau ko lakou nana ana, olelo hou lakou i ke kaikunane. "He punahele no oe i ko kaikua- 

 hine ke olelo aku e huli mai ke alo i mua nei?" "Ae," a huli mai la ke alo o Kamalala- 

 walu. 



Ia wa, pii o Kamalalawalu i luna o na waa; a hiki ia i luna, kahea o Halemano i 

 ka poe hoewaa e hoe, ia wa lilo laua elua i Oahu nei. Hahai mai la o Puna a me Hilo, 

 aohe launa mai, hao mai la ka mana o na waa o Halemano a me Laenihi. 



Ma keia holo ana, pae ae la kekahi waa me Kumukahi i Hauula ma Koolauloa. 

 Ilaila kekahi kii e ku ana, o Malaekahana ka inoa, hoohihi iho la o Kumukahi i ke kii, 

 noho iho la i laila. O Halemano, holo loa aku la lakou a pae ma VVaialua i LTkoa, me 

 Kamalalawalu. Ma keia pae ana, ua holo koke ka hma kala a puni o Waialua a me 

 Waianae, e hele mai laua e hookupu ia Kamalalawalu. 



A pau ka hookupu ana, ekolu la i hala, haohao o Kamalalawalu ia Kumukahi i 

 ka ike ole ia aku. Ninau aku la ia ia Halemano a me Laenihi : "Auhea o Kumukahi ?" 

 "Aia i Hauula, ua noho ia puni ana o ke kii." I aku o Kamalalawalu: "E kii aku a 

 hoi mai." A hoi mai la o Kumukahi, olelo aku la o Kamalalawalu: "E hoi oe me ka 

 waiwai i Hawaii, i na makua o kaua a me na makaainana, o poino mai kekahi o lakou." 

 Ia wa, hoi aku la o Kumukahi i Hawaii. 



